(เสียงระฆัง)
เราต้องให้อภัยทุกอย่างเลยหรือ และจะทำได้อย่างไร
(เสียงคำถามภาษาต่างประเทศ)
ท่านคะ เราต้องให้อภัยทุกอย่างเลยหรือ และเราจะทำได้อย่างไร
บางครั้งคนเราก็มีช่วงที่ทำอะไรลงไป ไม่ค่อยเหมาะสม
เมื่ออยู่ในช่วงเวลาเช่นนั้น
เราเป็นทุกข์และ เราก็ทำให้คนอื่นทุกข์ไปด้วย
คนที่ว่าอาจจะเป็นคนที่เรารัก
ดังนั้น การทำอะไรไม่เหมาะสม
เป็นสิ่งที่เกิดขึ้นกับเราทุกคน
และเราก็ต้องการว่า เมื่อเราทำอะไรที่ไม่เหมาะสม
และเราเป็นทุกข์ และเราก็ทำให้คนอื่นทุกข์ไปด้วยนั้น
เราอยากจะได้รับการให้อภัย
ทว่านั่นยังไม่พอ
เราจะต้องเรียนรู้จากความไม่เหมาะสมนี้ด้วย
ดังนั้นไม่เพียงแต่เราจะ
ขอให้คนอื่นยกโทษให้เท่านั้น
แต่เรายังขอกำลังใจจากเขาด้วย
เราอาจจะขอร้องเขาแบบนี้ว่า
ที่รัก ฉันยังบกพร่องอยู่บางครั้ง
ดังนั้นหากฉันพูดหรือทำอะไรพลาดไป
ฉันเป็นทุกข์ และฉันก็ทำให้เธอเป็นทุกข์
เธอใจดีเหลือเกินที่ยกโทษให้ฉัน
ทั้งนี้ฉันอยากจะขออะไรเธอสักอย่าง
คือหากฉันกำลัง
จะพูดหรือทำอะไรที่ผิดพลาดลงไป
ช่วยส่งสัญญาณให้ฉันด้วย
เตือนฉันหน่อย
เพื่อที่ฉันจะได้ยับยั้งการทำเช่นนั้นได้
เพราะบางทีมันอาจจะกลายเป็นความเคยชิน
และหลังจากที่ฉันได้ทำอะไรไม่เข้าท่าลงไป
ไม่เพียงแต่เธอให้อภัยฉัน
เธอยังช่วยฉัน ทำให้ให้ฉันได้ระลึก
ว่านี่เป็นการกระทำที่ไม่เหมาะสม
ฉะนั้นคราวหน้า ฉันจะได้ไม่ทำอะไรทำนองนี้อีก
ดังนั้นเราจึงต้องฝึก
และเราต้องอาศัยความช่วยเหลือจากอีกคน เพื่อช่วยเราฝึก
และคำตอบอีกส่วนหนึ่งก็คือ
ในการที่จะให้อภัย
เธอจะต้องมองให้เห็นความทุกข์
และการตอบสนองด้วยความไม่รู้ของอีกฝ่าย
เขาอาจไม่ได้ต้องการที่จะทำให้เราเจ็บ
ทำให้เราทุกข์
เขาเพียงแต่ทำอะไรไม่ถูก
และนี่เอง หากเรานึกได้ว่า
นี่เป็นแค่ความไม่รู้ของบุคคลนั้น
เราก็จะไม่โกรธ และสามารถอภัยได้อย่างง่ายดาย
และเมื่อเรามองไปถึงความทุกข์ ของเขาหรือเธอคนนั้น
ซึ่งเป็นรากฐานของการกระทำต่างๆ
รวมทั้งคำพูดที่ทำให้เราไม่สบายใจด้วย
เมื่อเรามองเห็นความทุกข์ในตัวเขา
และเข้าใจความทุกข์นั้น
เมื่อเรารู้ว่าเขานั้น ไม่สามารถที่จะรับมือ
หรือจัดการกับความทุกข์นั้นได้
เขาได้ตกเป็นเหยื่อของความทุกข์นั้น
และเราเป็นเพียงเหยื่อ หมายเลข 2 หรือ 3 เท่านั้น
เมื่อเราเห็นความทุกข์ในตัวเขาได้
และเห็นว่าตัวเขานั้น ก็เป็นเหยื่อของความทุกข์ของตัวเอง
เช่นนี้มันก็ไม่ยากที่จะอภัย
รับรู้ทุกข์
เข้าใจทุกข์
และอยากจะช่วยให้เขาเป็นทุกข์น้อยลง
นั่นจะช่วยให้การให้อภัยง่ายขึ้นอย่างมาก
หากไม่มีความเข้าใจเช่นนี้ การให้อภัยย่อมทำได้ยาก
ถึงแม้เราจะอยากให้อภัย แต่ก็ให้อภัยไม่ได้
เพราะเขาทำให้เราเป็นทุกข์บ่อยครั้ง
บ่อยครั้งเหลือเกิน
และถึงแม้เราจะได้เตือนเขาไปแล้ว
แต่เขายังทำให้เรารู้สึกแย่อีก
นั่นก็ยากที่จะให้อภัย
แต่ถ้าหากเราเข้าใจความทุกข์
ความดิ้นรนที่อยู่ลึกลงไปภายในเขาหรือเธอ
และเห็นว่าเขานั้นก็เป็นเหยื่ออันดับหนึ่ง ในห้วงทุกข์ของตัวเอง
สถานการณ์ก็จะเปลี่ยนไป
เราจะให้อภัยได้ง่ายขึ้น
(เสียงระฆัง)